A Bizottság irányelve

(1989. augusztus 1.)

a gépjárművek és pótkocsijaik hátsó ködlámpáira vonatkozó tagállami jogszabályok közelítéséről szóló 77/538/EGK tanácsi irányelvnek a műszaki fejlődéshez történő hozzáigazításáról

(89/518/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 87/403/EGK [1] irányelvvel módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 11. cikkére,

tekintettel a legutóbb a 87/354/EGK irányelvvel [3] módosított, gépjárművek és pótkocsijaik hátsó ködlámpáira vonatkozó tagállami jogszabályok közelítéséről szóló 1977. június 28-i 77/538/EGK irányelvére [4] és különösen annak 10. cikkére,

mivel a szerzett tapasztalatok alapján és tekintetbe véve a technika jelenlegi állását, most már lehetséges az ilyen fajta csoportosított, kombinált vagy egybeépített lámpák EGK-alkatrész-típusjóváhagyási jelét egyszerűbben kialakítani;

mivel ezen irányelv előírásai megegyeznek a gépjárművek kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 77/538/EGK irányelv 0. és II. melléklete ezen irányelv mellékletének megfelelően módosul.

2. cikk

1990. január 1-jétől a tagállamok

a) a hátsó ködlámpákkal összefüggésben álló okokból

- nem tagadhatják meg egy járműtípus tekintetében az EGK-típusjóváhagyás vagy a 70/156/EGK irányelv 10. cikk (1) bekezdés harmadik francia bekezdésében említett okiratok kiadását vagy a nemzeti típusjóváhagyás megadását,

- nem tilthatják meg a gépjárművek első forgalomba helyezését, ha a hátsó ködlámpák megfelelnek ezen irányelv rendelkezéseinek;

b) - nem tagadhatják meg az EGK-alkatrész-típusjóváhagyás vagy a nemzeti alkatrész-típusjóváhagyás megadását az említett hátsó ködlámpák tekintetében, amennyiben azok megfelelnek ezen irányelv rendelkezéseinek, vagy

- nem tilthatják meg hátsó ködlámpák forgalomba hozatalát, amennyiben ezek el vannak látva olyan EGK-jármű-típusjóváhagyási jellel, amelyet ezen irányelv rendelkezéseinek megfelelően állítottak ki.

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1989. december 31-ig megfeleljenek. Erről haladéktalanul tájékoztassák a Bizottságot.

Az első albekezdés alapján kibocsátott rendelkezések kifejezett utalást tartalmaznak erre az irányelvre.

4. cikk

Ennek az irányelvnek a tagállamok a címzettjei.

Kelt Brüsszelben, 1989. augusztus 1-jén.

a Bizottság részéről

Martin Bangemann

alelnök

[1] HL L 220., 1987.8.8., 44. o.

[2] HL L 42., 1970.2.23., 1. o.

[3] HL L 192., 1987.7.11., 43. o.

[4] HL L 220., 1977.8.29., 60. o.

--------------------------------------------------

MELLÉKLET

Az 0. melléklet a következőképpen módosul:

Az 1–1.4. pont helyébe a következő 1–1.1. pont lép:

"1. FOGALOMMEGHATÁROZÁSOK

1.1. A 76/756/EGK irányelv fogalommeghatározásai az alábbiakat illetően:

- hátsó ködlámpa,

- lámpa,

- fényforrás, tekintettel az izzólámpákra,

- független lámpák,

- csoportosított lámpák,

- kombinált lámpák,

- egybeépített lámpák,

- berendezés,

- jelzőlámpa átvilágított felülete a fényvisszaverők kivételével,

- látható világító felület,

- átvilágított felület,

- referenciatengely,

- referenciapont,

- egyedülálló lámpa.

ezen irányelvben is alkalmazásra kerülnek."

Az 1.5–1.5.4. pont számozása 1.2–1.2.4. pontra változik.

A 3.4. pont helyébe a következő szöveg lép:

"3.4. A lámpa átvilágított felülete nem lehet nagyobb, mint 140 cm2."

A 6. pontban a "2854 K" érték helyébe "2856 K" -ra lép.

A német nyelvű megfogalmazásban a Nemzetközi Világítási Bizottság rövidítése: "CIE".

A II. melléklet a következőképp módosul:

Az 1.2.2. pont helyébe a következő szöveg lép:

"1.2.2. Rajzok három példányban, amelyek elegendő részletet tartalmaznak ahhoz, hogy lehetővé tegyék a típus megállapítását, és amelyekben ábrázolva vannak a járműre való elhelyezés geometriai feltételei, az észlelési irány, amely a vizsgálatoknál referenciatengelyül szolgál (vízszintes szög H = 0°, a függőleges szög V = 0°), a referenciapont ezekhez a vizsgálatokhoz, az átvilágított felület függőleges és vízszintes érintői és távolságuk a lámpa referenciapontjától."

A 3.3. pontban az "egy egyetlen EGK jóváhagyó jel" szavakat az "egyetlen EGK jóváhagyó szám" szavak helyettesítik.

A 4.2. a következő szövegezést kapja:

"4.2. Ez a jel egy négyszög, melybe "e". betű van írva, valamint annak a tagállamnak a szám vagy betűjele követi, amelyik a jóváhagyást kiadta:

1 Németország esetében

2 Franciaország esetében

3 Olaszország esetében

4 Hollandia esetében

6 Belgium esetében

9 Spanyolország esetében

11 Egyesült Királyság esetében

13 Luxemburg esetében

18 Dánia esetében

21 Portugália esetében

EL Görögország esetében

IRL Írország esetében

a jóváhagyó jel továbbá áll egy EGK-alkatrész-típusjóváhagyási számból, amely az erre a hátsóködlámpa-típusra kiállított EGK-alkatrész-típusbizonyítvány számának felel meg (lásd I. melléklet), amely elé két szám kerül; ezek a 77/538/EGK tanácsi irányelv legutóbbi nagyobb műszaki módosításának sorozatszámát jelölik ahhoz az időponthoz viszonyítva, amikor az EGK-alkatrész-típusjóváhagyást kiállították. Ezen irányelv szerinti sorozatszám "00".".

A 4.6. pont szövege a következő:

"4.6. Az EGK-alkatrész-típusjóváhagyási jel mintáját és a kiegészítő jelzést az I. melléklet mutatja be.

A 77/538/EGK irányelv 1. melléklete szerinti alkatrész-típusjóváhagyási számok kezdeti alakjukban, azaz a "00" sorozatszám nélkül megtarthatók, amíg a hátsó ködlámpákra vonatkozó műszaki követelmények nem változnak meg."

A 4.7. pont szövege a következő:

"4.7. Ha a 3.3. pont szerint közös EGK-alkatrész-típusjóváhagyási számot kiadják egy olyan világító- és fényjelzőberendezés-típusra, amely hátsó ködlámpát is magába foglaló, más lámpákkal csoportosítva, kombinálva vagy összeépítve, akkor egyetlen EGK-alkatrész-típusjóváhagyási jelet lehet alkalmazni, mely a következőkből áll:

- egy négyszög, amelybe "e" betű van írva, valamint annak a tagállamnak a szám- vagy betűjele követ, amelyik az EGK-alkatrész-típusjóváhagyást kiadta,

- egy EGK-alkatrész-típusjóváhagyási szám és adott esetben a szükséges nyíl."

Az irányelv a 4.7. pont után a következő új pontokkal egészül ki:

"4.7.1. Ez az EGK-alkatrész-típusjóváhagyási jel elhelyezhető a csoportosított, kombinált vagy egybeépített lámpák tetszőleges helyén, amennyiben:

4.7.1.1. az látható, miután a lámpákat beépítették;

4.7.1.2. a csoportosított, kombinált vagy egybeépített lámpa egyetlen fényáteresztő alkatrésze sem távolítható el az EGK-alkatrész-típusjóváhagyási jel egyidejű eltávolítása nélkül.

4.7.2. Minden olyan irányelv szerinti lámpatípus azonosító jelzést, amelyik alapján EGK-alkatrésztípusjóváhagyást adtak ki, valamint a fenti 4.2. pont utolsó bekezdésében említett sorozatszám két számjegyét, továbbá adott esetben a kiegészítő "D" betűt meg kell jelölni,

4.7.2.1. vagy a megfelelő világítófelületen;

4.7.2.2. vagy csoportban úgy, hogy a csoportosított, kombinált vagy egybeépített lámpákat egyértelműen azonosítani lehet."

A 4.9. pont helyébe a következő szöveg lép:

"4.9. Egy olyan lámpa EGK-alkatrész-típusjóváhagyási jelének mintáit, amely csoportosított, kombinált vagy egybeépített, a 2. melléklet mutatja be."

Az 1. melléklet a következőképpen módosul:

A címben a "Minta" szó helyébe a "Mintái" lép.

A melléklet egy EGK-alkatrész-típusjóváhagyási jel felett az "1. ábra" kifejezéssel egészül ki.

A melléklet 1. ábra után a következő 2. ábrával egészül ki:

+++++ TIFF +++++

A fent ábrázolt EGK-alkatrész-típusjóváhagyási jellel ellátott berendezés hátsó helyzetjelző (oldalsó) lámpából és hátsó ködlámpából áll, amelyre Belgiumban (e 6) 00390 szám alatt adtak ki EGK-típusjóváhagyást.

A nyíl azt az oldalt jelöli, amelyen a hátsó helyzetjelző (oldalsó) lámpa fotometriai értékei 80° H szögig teljesülnek."

A 2. mellékletet helyébe a következő melléklet lép:

2. melléklet

PÉLDÁK CSOPORTOSÍTOTT, KOMBINÁLT VAGY ÖSSZE ÉPÍTETT LÁMPÁK EGYSZERŰSÍTETT MEGJELÖLÉSÉRE

+++++ TIFF +++++

+++++ TIFF +++++

+++++ TIFF +++++

Megjegyzés:

Az itt közölt példákban a függőleges és a vízszintes vonalak egy lámpaegység alapformáját ábrázolják, nem pedig az alkatrésztípus-jóváhagyási jel részét.

Az EGK-alkatrész-típusjóváhagyási jel három példája az A, B, C mintával egy berendezés megjelölésének három lehetőségét ábrázolja, amennyiben két vagy több lámpa részét képezi a csoportosított, kombinált, vagy egybeépített lámpák alkotta készüléknek. Ezek megadják, hogy olyan berendezésről van szó, amelyre az EGK-alkatrész-típusjóváhagyást Hollandiában (e 4) 3333 szám alatt adták ki, és a következőket foglalja magába:

- egy 1A osztályú fényvisszaverő, EGK-alkatrész-típusjóváhagyása a 76/757/EGK irányelv szerint,

- egy 2a kategóriájú hátsó irányjelző, EGK-típusjóváhagyása a 76/759/EGK irányelv szerint,

- egy piros hátsó (oldalsó) helyzetjelző lámpa (R), EGK-típusjóváhagyása a 76/758/EGK irányelv szerint,

- egy hátsó ködlámpa (F), EGK-típusjóváhagyása ezen irányelv szerint,

- egy hátrameneti fényszóró (AR), EGK-típusjóváhagyása a 77/539/EGK irányelv szerint,

- egy féklámpa (S 1), EGK-típusjóváhagyása a 76/758/EGK irányelv szerint.

--------------------------------------------------